### 7.     Beslutning om linjeføring for cykelstiforbindelsen til [adresse]

**Åbent**

Sagsnr.: 326-2018-21128       J.nr.: 05.04.06           Dokumentnr.:
326-2019-53489

**Sagstype**

Beslutning.

**Resume og sagens baggrund**

På mødet i Kommunalbestyrelsen den 21. marts 2018 blev der truffet
beslutning om at gennemføre etableringen af en cykelsti til [adresse]. Forskellige
linjeføringer er undersøgt, og der er afholdt borgermøde om cykelstien. Inden
den videre projektering skal den endelig linjeføring fastlægges.

**Indstillinger**

Chefen for Vej, Ejendom og Affald indstiller,

1.    at den
prioriterede linjeføring for strækning 2-7 fastholdes,

2.    at udvalget
drøfter linjeføringen på strækning 1,

3.    at den
besluttede samlede linjeføring udbydes med optionsmuligheder, og

4.    at eventuel
prioritering af delstrækninger foretages af Teknik- og Miljøudvalget, når
anlægsprisen er kendt.

**Behandling**

Teknik- og Miljøudvalget.

**Sagsfremstilling**

Teknik- og Miljøudvalget besluttede den 7. februar 2019, at
fremlægge den foretrukne linjeføring samt de undersøgte alternativer på et
borgermøde. Borgermødet er afholdt, og den endelige linjeføring og princip for
udformningen skal nu fastlægges inden projektering og udbud. Bemærk, at
stræknings-betegnelserne er skiftet i forhold til den tidligere sagsfremstilling
i Teknik- og Miljøudvalget af hensyn til formidlingen på borgermødet.

Strækningerne er nu betegnet 1 til 7 fra [adresse] til
Nick Andresen, kombineret med blå rute (prioriteret af Teknik- og Miljøudvalget
ved mødet den 7. februar) og orange rute (alternativ). Strækningsoversigten ses
i Bilag 1. Strækningerne beskrives nærmere i Bilag 2, herunder vurdering af
trafiksikkerhed, trafikbetjening, økonomi og behov for arealerhvervelse.

Input fra borgere

Ved borgermødet den 14. marts 2019 deltog cirka 110 borgere.
Der var stor lyst til at komme med spørgsmål og input. Disse er opsamlet i
Bilag 3. Der har desuden været drøftelser med [adresse], [adresse]
Friskole, lodsejere, der skal afgive større arealer, samt den lodsejer på
strækning 1, hvis matrikler bliver mest berørt af cykelstien. Input fra disse
drøftelser er tilføjet i [adresse] Kalundborg Golfklubs indsendte bemærkninger,
er gengivet særskilt i Bilag 4.

Valg af ruteføring

Ud fra de indkomne input foreslår administrationen, at den
prioriterede blå rute fastholdes for strækning 2-7, og at udvalget på ny
vurderer linjeføringen på strækning 1 på baggrund af de indkomne bemærkninger.

På strækning 1 kan et alternativ til den tidligere
prioriterede rute være den orange rute til vest for [adresse], hvor der
placeres en midterhelle og herefter cykelsti i nordsiden til [adresse]. Der
kan indgå følgende overvejelser i relation til dette:

·
Blå ruteføring vil ifølge golfklubben udløse følgeomkostninger på
denne strækning i størrelsesordenen 250-450.000 kr. for tilretning af
golfklubbens faciliteter.

·
Der er særlige risici for at blive ramt af golfbolde langs denne
strækning.

·
Kantbaner langs [adresse] gør, at cyklende fra [adresse] kan
opnå god cykelforbindelse til Kalundborg.

·
En drøftelse med den mest berørte lodsejer på strækning 1
(Røsnæsvej 184, 186 og 188) viser, at lodsejeren vil foretrække at afgive grund
langs vejen frem for en placering på nordsiden af ejendommen.

·
Efter [adresse] er der ikke flere vejtilslutninger på
sydsiden, og der kan skiftes til et princip med cykelsti langs nordsiden af
vejen, der giver større tryghed og lavere pris end vejudvidelse med cykelbaner.
Det er samtidig et godt sted at placere en krydsningshelle i forhold til god
oversigt, ingen arealerhvervelse og mulighed for samtidig at fungere som
trafikdæmpende foranstaltning.

Prioritering af midler

Den beskrevne løsning ved borgermødet er en forbedring og
udvidelse i forhold til ’puljemiddel-projektet’. Rådighedsbeløbet på 17,819
mio. kr. forventes derfor ikke at kunne indeholde alle strækninger. Projektet
vil kunne gennemføres med alternative løsninger på delstrækninger. For eksempel
kan strækning 1 udføres som en opstribning af kantbaner, strækning 4-6 gennem
Ulstrup kan erstattes med hastighedsnedsættende foranstaltninger, strækning 7
til Nick Andresen kan udgå af projektet.

Det foreslås derfor, at det optimale projekt udbydes med
optioner på de nævnte delstrækninger således, at Teknik & Miljøudvalget kan
foretage en endelig prioritering af strækningerne på august-mødet, når
anlægssummen er kendt.

**Økonomiske konsekvenser**

Ingen økonomiske konsekvenser.

**Bilag**

|  |  |
| --- | --- |
| Bilag 1 - Cykelsti Røsnæs - [adresse] 326-2019-94077 |
| Bilag 2 - Trafiksikkerhed, økonomi og betjening | 326-2019-95673 |
| Bilag 3 - Input fra borgere | 326-2019-86135 |
| Bilag 4 - Bemærkninger fra [adresse] | 326-2019-89895 |